Държавен вестник, бр. 87, 2000 г., стр. 2

С Т Р .  2
Д Ъ Р Ж А В Е Н   В Е С Т Н И К
Б Р О Й  87
КОНСТИТУЦИОНЕН СЪД
ОПРЕДЕЛЕНИЕ № 4
от 19 октомври 2000 г.
Конституционният съд в състав: председа-
тел—Живко Сталев, и членове Христо Данов,
Неделчо Беронов, Васил Гоцев, Людмил Ней-
ков, Димитър Гочев, Румен Янков, Стефанка
Стоянова, Иван Григоров, Тодор Тодоров, Ге-
орги Марков, Маргарита Златарева, като взе
предвид резултата от извършения на 19 октом-
ври 2000 г. избор на председател на Конститу-
ционния съд съгласно чл. 147, ал. 4 от Консти-
туцията на Република България и чл. 7, ал. 2 от
Закона за Конституционния съд,
О П Р Е Д Е Л И :
Обявява за избран за председател на Конс-
титуционния съд на Република България Хрис-
то Веселинов Данов.
Определението да се обнародва в “Държа-
вен вестник”.
Председател: Живко Сталев
62091
МИНИСТЕРСКИ СЪВЕТ
ПОСТАНОВЛЕНИЕ № 218
ОТ 18 ОКТОМВРИ 2000 Г.
за приемане на Наредба за оземляване на
безимотни и малоимотни граждани
МИНИСТЕРСКИЯТ СЪВЕТ
П О С Т А Н О В И :
Член единствен. Приема Наредба за озем-
ляване на безимотни и малоимотни граждани.
Министър-председател: Иван Костов
Главен секретар на Министерския съвет:
Елиана Масева
НАРЕДБА
за оземляване на безимотни и малоимотни
граждани
Раздел I
Общи положения
Чл. 1. С наредбата се уреждат условията и
редът за оземляване на безимотни и малоимот-
ни граждани със земеделски земи от Държав-
ния поземлен фонд (ДПФ) и от общинския
поземлен фонд (ОПФ).
Чл. 2. (1) Земите за оземляване се разпре-
делят пропорционално на наличните площи
от ДПФ и ОПФ по землища за общината, като
в тях не се включват земите по чл. 24, ал. 2 и
3, по чл. 19 от Закона за собствеността и пол-
зването на земеделските земи (ЗСПЗЗ) и зе-
мите, предоставени с дългосрочни договори
за аренда или наем.
(2) Когато в землищeто наличната земедел-
ска земя е само от един фонд, земите за оземля-
ване се определят съобразно нуждите на дър-
жавата, общината и оземляването.
Чл. 3. (1) Земите от ДПФ, които ще се пре-
доставят за оземляване, се определят по земли-
ща, размер, местоположение и начин на озем-
ляване със заповед на министъра на земедели-
ето и горите.
(2) Земите от ОПФ, които ще се предоставят
за оземляване, се определят по землища, раз-
мер, местоположение и начин на оземляване с
решение на общинския съвет.
(3) Оземляването се извършва след приключ-
ване на обезщетяването на собствениците със
земеделски земи.
(4) Оземляването се извършва от поземле-
ната комисия (ПК).
Чл. 4. (1) Оземляването се извършва чрез
прехвърляне правото на собственост или чрез
отдаване под наем.
(2) При оземляване с придобиване право на
собственост оземлените лица не могат да прех-
върлят земята в срок 10 години освен на държа-
вата или на общината.
(3) При оземляване чрез отдаване под наем
със земи от ДПФ минималният срок е 5 години,
а максималният—10 години.
(4) След изтичането на срока на договора за
отдаване под наем оземлените лица могат в
едномесечен срок да поискат от Министерство-
то на земеделието и горите, съответно от общи-
ната, придобиване правото на собственост вър-
ху ползваните от тях земи. В този случай изпла-
теният наем за срока на договора се приспада
от стойността на земята за оземляване.
Чл. 5. (1) Размерите на имотите, определени
за оземляване, се съобразяват с конкретните
почвено-климатични условия за ефективно зе-
меделие и не могат да бъдат по-малки от мини-
малния размер, определен в чл. 72 от Закона за
наследството.
(2) Отделни имоти в стари съществуващи
реални или възстановими граници могат да се
предоставят за оземляване и когато размерите
им са под определените по ал. 1.
Чл. 6. (1) По предложение на ПК размерът и
местонахождението на земите за оземляване със
земи от ДПФ се определят от министъра на зе-
меделието и горите, а за оземляване със земи от
ОПФ—от общинския съвет, пропорционално на
наличните в землището поземлени фондове.
(2) Поземлената комисия изготвя предло-
жението съобразно количеството и качеството
на земите за оземляване и постъпилите иска-
ния за оземляване.
(3) Министърът на земеделието и горите—
за земите от ДПФ, и общинските съвети—за
земите от ОПФ, определят каква част от тях се
прехвърля в собственост или се отдава под наем.
Чл. 7. За оземляване могат да кандидатстват
всички пълнолетни безимотни и малоимотни
български граждани, включително тези, полз-
ващи земи от ДПФ и ОПФ под наем.